ועידת קוויבק (נודעה לימים גם בשם ועידת קוויבק הראשונה) הייתה מפגש של מנהיגים של בעלות הברית במלחמת העולם השנייה, שנערכה בעיר קוויבק שבקנדה מה-17 ועד 24 באוגוסט 1943. משתתפיה היו נשיא ארצות הברית פרנקלין דלאנו רוזוולט, ראש ממשלת בריטניה וינסטון צ'רצ'יל וראש ממשלת קנדה ויליאם ליון מקנזי קינג. הוועידה נערכה במצודת קוויבק ובטירת פרונטנאק. שם הקוד שלה היה קוודרנט (Quadrant).
משתתפי הוועידה הסכימו לפתוח בדיונים על תכנון הפלישה לצרפת הכבושה. כמו כן נערכו שיחות בנוגע לצבירת הכוחות האמריקניים בבריטניה לקראת הפלישה ובנוגע להגברת מתקפת ההפצצות על גרמניה. בנוגע לים התיכון (זירה שלצ'רצ'יל היה עניין רב בה) הוסכם לרכז כוח רב יותר על מנת להוציא את איטליה מברית מדינות הציר ולכבוש אותה ואת האי קורסיקה. לעומת זאת הוסכם להגביל את פעילות בעלות הברית בבלקן להעברת אספקה לכוחות המחתרת הפועלים שם.
בנוגע למלחמה מול יפן הוסכם כי יש להגביר את הפעילות המלחמתית נגדה על מנת לכלות את משאביה, לנתק את נתיבי התחבורה שלה ולכבוש בסיסים קדמיים, שמהם ניתן יהיה לתקוף את איי הבית של יפן.
תוכן ההחלטות האסטרטגיות שנתקבלו בוועידה הועבר לידיעת מנהיגי ברית המועצות וסין.
בוועידה התקיימו שיחות בנוגע לשיפור התיאום בין ארצות הברית, בריטניה וקנדה בנוגע לפיתוח נשק גרעיני. רוזוולט וצ'רצ'יל חתמו בוועידה על הסכם קוויבק בין מדינותיהם בנוגע לשימוש באנרגיה גרעינית.
בנוסף גינו המנהיגים את מעשי הזוועה שביצעו הגרמנים בפולין, ופרסמו הצהרה משותפת בנוגע לארץ ישראל שתחת שלטון המנדט, במטרה להביא לרגיעה באי השקט שם.
בוב סאפ
רוברט מלקום סאפ (באנגלית: Robert Malcolm Sapp; נולד ב-22 בספטמבר 1973) הוא קיקבוקסר, לוחם אומנות משולבת, מתאבק, שחקן קולנוע ושחקן פוטבול אמריקני. רוב קריירת הלחימה של סאפ התרחשה ביפן, שם הופיע בפרסומות, תוכניות טלוויזיה ואפילו אלבום מוזיקה שנקרא זמן סאפ.
ב-2005 הופיע סאפ בחידוש לסרט הקולנוע משנת 1974 משחק מכור. ב-2008 שיחק בסרט "Player 5150" לצד סקוט איסטווד.
פרס נובל לרפואה ופיזיולוגיה
יחסי ישראל-בחריין
גיז'רמו וילאס
גיז'רמו אפולינריו וילאס (בספרדית: Guillermo Apolinario Vilas; נולד ב-17 באוגוסט 1952 במאר דל פלאטה שבפרובינציית בואנוס איירס) הוא טניסאי עבר ארגנטינאי, שבשיאו דורג במקום הראשון בדירוג העולמי. וילאס הוא הטניסאי הארגנטינאי הראשון שזכה בטורניר מסוג גראנד סלאם.
קריירה.
וילאס החל בקריירה מקצוענית בשנת 1969, כאשר היה בן 17. וילאס התמחה בעיקר על מגרשי החימר, אבל שיחק היטב גם במגרשים קשים, דשא ושטיח.
זכה בארבעה תוארי גראנד סלאם: רולאן גרוס ובאליפות ארצות הברית הפתוחה ב-1977 (שניהם שוחקו על מגרש החימר) ופעמיים באליפות אוסטרליה הפתוחה ב-1978 וב-1979 (מגרש דשא).
בשנת 1974 הוא אף זכה באליפות סבב המאסטרס העולמי.
והוא גם זכה ב־5 תוארי מאסטרס בין השנים (1975-80).
השנה המוצלחת בקריירה.
השנה המוצלחת בקריירה הייתה ב-1977 כאשר זכה בשניים מתוך ארבעת טורנירי הגראנד סלאם ו-16 מתוך 31 טורנירי הסבב העולמי לגברים שבהם השתתף, אשר מדובר בשיא זכיות לשנה בסבב. בנוסף באותה שנה הוא ניצח ב-145 משחקים מול 15 הפסדים בלבד (בסבב העולמי 15–130, שיא ניצחונות לעונה).
וילאס נבחר שלוש פעמים לספורטאי השנה בארגנטינה (פרס "אולימפיית זהב"): ב-1974, ב-1975 וב-1977.
פרישה.
וילאס פרש מהסבב המקצועני בשנת 1989, אך המשיך לשחק בטורנירי צ'אלנג'ר עד 1992.
הוא נבחר להיכל התהילה של הטניס בשנת 1991.
פעילות על טבעית 2 (סרט)
גייב ניואל
גייב לוגאן ניואל (באנגלית: Gabe Logan Newell; נולד ב-3 בנובמבר 1962) הוא איש עסקים אמריקאי, אשר ייסד ומכהן כנשיא חברת פיתוח וההפצה Valve.
חייו.
בשנת 1980 החל ללמוד באוניברסיטת הרווארד ופרש בשנת 1983. לאחר פרישתו עבד 13 שנים בחברת מיקרוסופט, והשתתף בצוות ההפקה של מערכת ההפעלה Windows בגרסאותיה הראשונות Windows 1.01, 1.02 ו-1.03.
Valve.
בשנת 1996 פרש ניואל ממיקרוסופט, במטרה לעבוד על המשחק Quake. במקביל תכנן ניואל את הקמת Valve יחד עם חברו מייק הרינגטון, אשר עבדו ביחד במיקרוסופט. ניואל והרינגטון הצליחו לממן את חברת Valve בזכות המשחק Half-Life אותו פיתחה החברה וזכה להצלחה.
ב-2004 במהלך ייצור המשחק Half-Life 2, כאשר Valve כבר הייתה מתקדמת ומצליחה, ניואל השקיע את זמנו בהתמקדות על פיתוח "סטים".
בשנת 2007 הודיע ניואל כי אין בכוונתו להמשיך ולפתח משחקים לפלייסטיישן 3 זאת לטענתו כי "זה בזבוז זמן של כולם". מאוחר יותר, בשנת 2010 עמד ניואל על הבמה של חברת סוני, המייצרת את הקונסולה, וחזר בו מדבריו על הפלייסטיישן 3, והודיע כי המשחק פורטל 2 יצא גם לפלייסטיישן 3.
בשנת 2011 הבין ניואל כי נדרש חידוש משמעותי למשחק Counter-Strike כיוון שבגרסאות השונות השינוי העיקרי הוא רק בגרפיקה, והודיע כי הוא מתכוון לעבוד על משחק Counter-Strike שונה באופן מהותי בשם "" אשר יכלול בין היתר מפות חדשות, מצבי משחק חדשים, דמויות חדשות וכלי נשק חדשים. אחרי שנה של פיתוח יצא המשחק לשיווק ב-21 באוגוסט 2012.
כמו כן, גייב היה שותף לפיתוח המשחק Team Fortress 2, אשר זכה אף הוא להצלחה גדולה ולפופולריות רבה בקרב משתמשי סטים ברחבי העולם.
חייו האישיים.
גייב נשוי לליסה ואב לשני בנים. הונו מוערך בכ-4.1 מיליארד דולר (נכון ל-2017). הוא תורם של המפלגה הדמוקרטית.
יהלום טיפאני
כחול טיפאני
פאבלו ארליך
פינחס ארליך
פנחס ארליך
פבלו ארליך
ג'ילברט וייט
אפיריון
דורלקס סדלקס
דורלקס סדלקס הייתה להקת שוליים ישראלית אשר ניגנה רוק אלטרנטיבי. את הלהקה הנהיג אוֹרי דרומר, מוזיקאי, סופר, אמן המתמחה ביצירות פלסטיק ומורה לאמנות, ומי שיצר את רוב שיריה. השירים שנויים במחלוקת ועוסקים בפאשיזם, אלימות ("בדיר שלי הכל כשר"), מוות ("Cancer Hallucinations"), דיכאון, סקס ("אשה רעה", "קץ לתשוקה"), פוליטיקה ("שמאל ימין שמאל", "רב בישראל", "חליל ג'ובראן", "עם הפנים לים", "הביאו לי את ראשו של המח"ט") ובעיקר בטראומת השואה ("יום שישי", "פופקורנאצי") וכוללים צליל כלי מתכת רועש וכבד למדי, צרחות ודיסטורשנים רבים.
שנות השמונים.
בסוף 1983 נפגש אוֹרי דרומר (יליד 1965) עם חברו ארז שוויצר, שלו רקע ונושאי התעניינות דומים לאלה של דרומר. יחד הם הקימו את דורלקס סדלקס (פירוש השם "Duralex Sedlex" בלטינית הוא "קשה החוק אך זהו החוק") - דרומר בבס ושירה, שוויצר בגיטרה ושירה, השחקן שמחה ברבירו בברזלים ותופים וגיא קוניק בטייפים וברזלים. השיר הראשון שהקליטה הלהקה באותה תקופה היה שירו של חיים נחמן ביאליק "על השחיטה", אך באותה תקופה הוא לא יצא לאור כשיר רשמי ובוצע בהופעות בלבד. בהופעה הראשונה של הלהקה ב-1984 אירחה דורלקס סדלקס את להקת הפאנק "יחס גורר יחס" שביצעה את שירה "נשרוף את הזקן" - שיר פוליטי ופרובוקטיבי המסית לרצח חרדים ודתיים.
ב-1985 הוציאה הלהקה סינגל ראשון שנשא את השם "חורבן בית שלישי לאן?" ובו שלושה שירים: "500 מילים", "שמאל ימין שמאל" ו"רב בישראל", בו הופיעה השורה "חורבן בית שלישי לאן?" שעל שמה נקרא הסינגל, וכן ציטוט מדברי הרב מאיר כהנא. הסינגל, שיצא ב-200 עותקים שעטיפתם מעוצבת ידנית, קודם בהופעות שנויות במחלוקת שעוררו סערה וכללו צרחות בליווי דפיקות על ברזלים, רעש מקדחות ועיצוב במה שכלל עופות שחוטים, שהושלכו בכל פעם שביצעו את השיר "על השחיטה".
שלושת השירים בסינגל עוררו סערה תקשורתית כשיצאו, בגלל הנושאים והטקסטים השנויים במחלוקת ("כמו ג'וקים מסוממים בבקבוק צהוב", "משמאל תוקעים סכין בגב האומה, מימין בא פאשיזם לעזרת המדינה", "חופן של עפר של גופות שהתאחדו בחשיכה", "סכין בוצעת ראש דל"), אך לצוות תוכנית הטלוויזיה הבריטית "The Tube" שהגיע לארץ הלהקה נראתה כאחת המעניינות בסצנת הרוק הישראלי, והם הפיקו קליפ אלים לשיר "500 מילים" שהוצג באחד הפרקים בתוכנית, ששודרה בערוץ BBC.
ב-1986 קיימה הלהקה מופע חד פעמי בגלריה בוגרשוב בתל אביב בשם "לא קיבלו חנינה", שתועד על גבי קלטת וידאו בהוצאת האוזן השלישית. ההרכב במופע כלל לצד דרומר, שוויצר (שהשתתף גם בתופים) וקוניק (שהשתתף גם בשירה) את שרון בן עזר בתופים, גיטרה ושירה. בן עזר שרה במופע את השיר "גיבור אשה ודגדגן", שבהמשך יהפוך ללהיט "גיבור צבא ההגנה" של להקתה "פוליאנה פרנק", עם שינויים קלים במילים. חלק מהשירים שהלהקה ביצעה במופע, ביניהם "קץ לתשוקה", "אריק שרון" ו"בלטה", לא הוקלטו בהמשך לאלבום שלם.
ב-1988 הצטרפו ללהקה קובי לוי בסמפלרים ורונן כספי בתופים. הלהקה הוציאה קלטת בשם "משפילים עיניים וממשיכים ליראות - משפילים עיניים וממשיכים לירות", בהפקה פרטית ובניהולו של מוטי שהרבני וסיועם של יובל לוי והמוזיקאי האנגלי ששהה בישראל כריס דייוויס. הקלטת הודפסה ב-100 עותקים, שלכל אחד מהם הוצמד קליע, כדי להדגיש שהכוונה במשפט שעל שמו נקראת הקלטת היא רצינית. הלהקה ציינה שהקלטת נועדה להיות מושמעת מעל טייפ סטריאופוני טוב ובעוצמה חזקה. למרות שלא צוינו שמותיהם של ארבע עשר השירים, שניים מהם ניתנים לזיהוי על ידי האזנה - "על השחיטה" (רצועה ראשונה) וגרסה חדשה ל"500 מילים" (רצועה חמישית).